
            Nr. 8/XVIII/3


A V I Z

la  proiectul de Lege privind aprobarea Ordonanţei de urgenţă a Guvernului nr.233/2000 privind sprijinul acordat de stat producătorilor agricoli privaţi pentru achiziţionarea de tractoare, combine, maşini şi utilaje agricole, instalaţii pentru irigat, cu plata în produse



Cu adresa nr.653 din 8 ianuarie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea proiectului de Lege privind aprobarea Ordonanţei de urgenţă a Guvernului nr.233/2000 privind sprijinul acordat de stat producătorilor agricoli privaţi pentru achiziţionarea de tractoare, combine, maşini şi utilaje agricole, instalaţii pentru irigat, cu plata în produse.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege sus-menţionat, în şedinţele din data de 14.02.2001 şi 19.04.2001, şi considerând şi punctul de vedere de respingere al Guvernului având în vedere şi emiterea Ordinului nr.97/2001 al ministrului agriculturii, alimentaţiei şi pădurilor, au hotărât cu majoritate de voturi să propună respingerea proiectului de Lege privind aprobarea Ordonanţei de urgenţă a Guvernului nr.233/2000 privind sprijinul acordat de stat producătorilor agricoli privaţi pentru achiziţionarea de tractoare, combine, maşini şi utilaje agricole, instalaţii pentru irigat, cu plata în produse.



Prin obiectul său de reglementare şi conţinutul său, proiectul de lege face parte din categoria legilor ordinare.

PREŞEDINTE,     

István Antal

Expert,

Dr.Maria Cristina Bălănescu


